**Ministru kabineta noteikumu projekta**

**„Dzeramā ūdens obligātās nekaitīguma un kvalitātes prasības, monitoringa un kontroles kārtība”** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pārtikas aprites uzraudzības likuma 4. panta otrā un ceturtā daļa un 19. panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2003. gada 29.aprīļa noteikumi Nr.235 „Dzeramā ūdens obligātās nekaitīguma un kvalitātes prasības, monitoringa un kontroles kārtība”” (turpmāk – noteikumi Nr.235). Līdz 2017. gada 27. oktobrim ir jāpārņem prasības, ko nosaka Komisijas 2015. gada 6. oktobra Direktīva (ES) 2015/1787, ar ko groza II un III pielikumu Padomes Direktīvā 98/83/EK par dzeramā ūdens kvalitāti (turpmāk – Direktīva (ES) 2015/1787), tāpēc ir nepieciešams izdarīt grozījumus noteikumos Nr.235.Izdarot grozījumus noteikumos Nr.235, lai ieviestu Direktīvas (ES) 2015/1787 prasības un ņemot vērā to, ka 2015. gada 20. oktobrī tika pieņemti grozījumi noteikumos Nr.235, lai ieviestu Padomes 2013. gada 22. oktobra Direktīvā 2013/51/EURATOM, ar ko nosaka iedzīvotāju veselības aizsardzības prasības attiecībā uz radioaktīvām vielām dzeramajā ūdenī, (turpmāk – Direktīva 2013/51/EURATOM) noteiktās prasības, noteikumu Nr.235 teksts kļuva grūti pārskatāms un uztverams. Pēc iepriekšējiem grozījumiem noteikumu Nr.235 tekstā papildus 1.–40. punktam tika iekļauti 23 punkti ar simbolu “´”, kas sadrumstaloja tekstu un apgrūtināja uztveri. Uz to norādīja valsts institūcijas – Veselības inspekcija un Pārtikas veterinārais dienests, kas ikdienā nodarbojas ar noteikumu Nr.235 prasību kontroli un skaidrošanu dzeramā ūdens piegādātājiem un pārtikas uzņēmumiem. Noteikumu projektā no 82 punktiem negrozīti ir ietverti 36 punkti un no 4 pielikumiem – 2 pielikumi no noteikumu Nr.235 redakcijas, tāpēc grozāmo normu apjoms pārsniedz pusi no spēkā esošo noteikumu normu apjoma. Ņemot vērā iepriekš minēto, ir sagatavots jauns noteikumu projekts „Dzeramā ūdens obligātās nekaitīguma un kvalitātes prasības, monitoringa un kontroles kārtība” (turpmāk – noteikumu projekts).Noteikumu projektā:1) noteiktas obligātās nekaitīguma un kvalitātes prasības dzeramajam ūdenim; 2) noteikta kārtība, kādā novērtējama dzeramā ūdens atbilstība šo noteikumu prasībām, kā arī dzeramā ūdens monitoringa un kontroles kārtība;3) noteikta radioaktīvo vielu rādītāju monitoringa kārtība, radioaktīvo vielu rādītāji dzeramajā ūdenī un paraugu ņemšanas kārtība;4) noteikta riska izvērtēšanas pieeja dzeramā ūdens monitoringa programmu sastādīšanā;5) noteikta dzeramā ūdens paraugu ņemšanas kārtība;6) noteiktas dzeramā ūdens parametru analīzes metodes; 7) noteikta dzeramajam ūdenim pazeminātu nekaitīguma un kvalitātes prasību noteikšanas kārtība.Ar noteikumu projektu tiek pārņemtas prasības, kas noteiktas:1. Padomes 1998. gada 3. novembra Direktīvā 98/83/EK par dzeramā ūdens kvalitāti;
2. Direktīvā (ES) 2015/1787;
3. Direktīvā 2013/51/EURATOM.

Direktīvā (ES) 2015/1787 noteikts, ka dalībvalstis var atkāpties no monitoringa rādītājiem, ja ir veikta riska novērtēšana. Tādējādi noteikumu projektā tiek pārņemtas Direktīvas (ES) 2015/1787 prasības brīvprātīgi izmantot riska novērtējuma metodi dzeramā ūdens monitoringa programmu sastādīšanā. Līdz ar brīvprātīgu riska novērtējuma metodes ieviešanu rodas iespēja monitoringa programmās iekļaut iepriekš neizmeklētus būtiskus rādītājus, kas var radīt ietekmi uz cilvēku veselību, un no monitoringa programmām izņemt vai tajās samazināt izmeklējumu biežumu un paraugu skaitu rādītājiem, kas iepriekšējo izmeklējumu rezultātā uzrādījuši zemas vērtības. Direktīva (ES) 2015/1787 vairākiem rādītājiem nosaka jaunas izmeklēšanas metodes, ar ko aizstājamas iepriekšējās izmeklēšanas metodes.Salīdzinājumā ar pašreizējo tiesisko regulējumu noteikumu projekts paredz dažu rādītāju (amonija, dzelzs, mangāna, hlorīdu un sulfātu) pārcelšanu no auditmonitoringa uz ūdens piegādātāju kārtējo monitoringu, šiem rādītājiem saglabājot auditmonitoringa paraugu ņemšanas biežumu. Latvijas pazemes ūdeņos ir dabiski palielināta minēto rādītāju koncentrācija, kas pasliktina iedzīvotājiem piegādātā dzeramā ūdens kvalitāti. Minētie rādītāji ir jāiekļauj ūdensapgādes sistēmu kārtējā monitoringa programmā, lai nodrošinātu pienācīgas kvalitātes ūdens piegādi iedzīvotājiem, pēc nepieciešamības ūdensapgādes sistēmās īstenojot korektīvos pasākumus ūdens kvalitātes uzlabošanai. Šī prasība neattieksies uz pārtikas uzņēmumiem.Noteikumu projekta izstrādes gaitā tika apsvērta iespēja noteikt kā obligātu prasību Ūdens Drošuma plāna (turpmāk – ŪDP) izstrādi dzeramā ūdens apgādes sistēmām, ja gada vidējais diennakts piegādātā ūdens daudzums piegādes zonā ir lielāks par 1000 m3,vai piegādes zona aptver vairāk par 5000 cilvēkiem. Pamatojoties uz Veselības inspekcijas datiem, līdz 2016. gada 31. decembrim Latvijā minētajiem kritērijiem atbilst 32 lielās ūdens apgādes sistēmas (turpmāk – ŪAS): Rīgas, Daugavpils, Jelgavas, Jēkabpils, Jūrmalas, Liepājas, Rēzeknes, Valmieras, Ventspils, Aizkraukles, Alūksnes, Balvu, Bauskas, Cēsu, Dobeles, Gulbenes, Krāslavas, Kuldīgas, Limbažu, Ludzas, Madonas, Ogres, Preiļu, Līvānu, Mārupes, Baložu, Olaines, Salaspils, Siguldas, Saldus, Talsu un Tukuma. Tās piegādā ūdeni ~79 % Latvijas iedzīvotāju, kuri ūdeni saņem pa centralizētajām piegādes sistēmām, tāpēc ūdens kvalitātes problēmas, kas var rasties lielajās ŪAS, ietekmē lielu iedzīvotāju skaitu. Svarīgi ir novērtēt katru ūdens piegādes posmu, sākot ar ūdens ieguves vietas riska novērtējumu, nepieciešamo ūdens apstrādes veidu un tā ietekmi uz ūdens kvalitāti, ūdens piegādes sistēmas cauruļvadu stāvokli u.c. riska faktorus, kas var ietekmēt tā ūdens kvalitāti, kuru saņem iedzīvotāji, un to novēršanai nepieciešamos korektīvos pasākumus. Tikai pašu ŪAS rīcībā ir izvērsta informācija, kas ļauj īstenot minēto risku novērtējumu un izstrādāt ar to pamatotus ŪDP. Lai nodrošinātu ES prasībām atbilstošu lielo ŪAS piegādātā dzeramā ūdens monitoringu, kalendāra gadā ir jāpaņem liels ūdens paraugu skaits (atbilstoši B grupas rādītājiem – vismaz 4 paraugi, bet to skaits var pārsniegt arī 10 paraugu gadā), tajos jāanalizē visi noteiktie rādītāji, un to kopējās izmaksas tikai par vienu ūdens paraugu var sasniegt 1000 EUR. Risku novērtējums ļaus atteikties no nepieciešamības analizēt tos rādītājus, kas nerada risku konkrētajā ŪAS, un līdz ar to ievērojami samazināt gan ūdens piegādātāju īstenojamā monitoringa, gan arī valsts monitoringa izmaksas. Turklāt savlaicīgs risku novērtējums visā ūdens piegādes sistēmā ļaus ŪAS tālredzīgi izvairīties no dažādām iespējamām tehniskām problēmām un sistēmas avārijām nākotnē, ietaupot līdzekļus, kas būtu nepieciešami šo situāciju novēršanai. Pašlaik tiek izstrādāts zinātnisks projekts, ko īsteno institūts “BIOR” sadarbībā ar RTU, un viens no zinātniskā projekta uzdevumiem ir izvērtēt ŪDP izstrādes lietderību dzeramā ūdens apgādes sistēmām. Atkarībā no zinātniskā projekta secinājumiem nākotnē varētu pārskatīt un noteikt par obligātu prasību ŪDP izstrādi dzeramā ūdens apgādes sistēmām. Minēto zinātnisko projektu paredzēts pabeigt līdz 2017. gada 1. decembrim. Viens no zinātniskā projekta mērķiem ir izstrādāt dzeramā ūdens riska novērtēšanas veidni, kas pēc projekta pabeigšanas tiks publicēts institūta "BIOR" tīmekļa vietnē. Direktīva 2015/1787 nosaka monitorējamo parametru dalījumu A un B grupā.Lai atvieglotu uztveri, pārņemot direktīvas 2015/1787 prasības, noteikumu projektā A grupas parametri ir nosaukti par kārtējā monitoringā izmeklējamiem rādītājiem, bet B grupas parametri – par auditmonitoringā izmeklējamiem rādītājiem. Noteikumu projekta 23. punktā minētie pārtikas uzņēmumi atbilst Eiropas Parlamenta un Padomes 2002. gada 28. janvāra Regulā Nr.178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu, 3. panta 2. punkta definīcijai un veic noteikumu projekta 23. punktā minētās darbības pārtikas apritē.Zemkopības ministrija ir izvērtējusi iespējas noteikumu projektā iekļautās tiešās atsauces uz standartiem aizstāt ar netiešajām atsaucēm. Tomēr, tā kā Direktīvā 2015/1787 un Direktīvā 2013/51/EURATOM ir iekļautas tiešās atsauces uz standartiem, tās ir iekļautas arī noteikumu projektā.  |
| 3. | Projekta izstrādē iesaistītās institūcijas | Veselības ministrija, **Veselības inspekcija,** Pārtikas un veterinārais dienests, Vides aizsardzības un reģionālas attīstības ministrija, Radiācijas drošības centrs, valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs”, Tieslietu ministrija, Ekonomikas ministrija, Pārtikas drošības, dzīvnieku veselības un vides zinātniskais institūts „BIOR” un biedrība “Latvijas Ūdensapgādes un kanalizācijas uzņēmumu asociācija”, Pašvaldību savienība, Pārtikas uzņēmumu federācija, Rīgas Tehniskā Universitāte, SIA Rīgas Ūdens un SIA Aizkraukles Ūdens.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Uzņēmumi, kas iesaistīti iedzīvotāju apgādē ar dzeramo ūdeni. Latvijā ir aptuveni 1300 dzeramā ūdens apgādes uzņēmumu, t.sk. 27, kuru gada vidējais diennakts piegādātā ūdens daudzums piegādes zonā ir lielāks par 1000 m3 vai piegādes zona aptver vairāk par 5000 cilvēkiem. Pārtikas uzņēmumi, kas savā darbībā izmanto dzeramo ūdeni. Valsts iestādes, kas iesaistītas dzeramā ūdens kvalitātes uzraudzībā un kontrolē, – Pārtikas un veterinārais dienests, Pārtikas drošības, dzīvnieku veselības un vides zinātniskais institūts „BIOR”, Veselības inspekcija un valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs”, kā arī Radiācijas drošības centrs. |
| 2. | Tiesiskā regulējuma ietekme uz tautsaimniecību un administratīvo slogu | Salīdzinājumā ar pašreizējo tiesisko regulējumu noteikumu projekts paredz dažu rādītāju (amonija, dzelzs, mangāna, hlorīdu un sulfātu) pārcelšanu no auditmonitoringa uz ūdens piegādātāja kārtējo monitoringu, saglabājot šiem rādītājiem auditmonitoringa paraugu ņemšanas biežumu. Tādējādi ūdens piegādātājiem palielinās kārtējā monitoringa izmaksas. Vienlaikus projekts paredz brīvprātīgu riska novērtējuma pieejas ieviešanu dzeramā ūdens monitoringa plānu izstrādē, un tas no monitoringa programmas ļaus izņemt rādītājus, kas nav aktuāli, tādējādi samazinot izmaksas un administratīvo slogu. |
| 3. | Administratīvo izmaksu monetārs novērtējums | Administratīvās izmaksas mērķgrupai, ko veido fiziskas personas, nepārsniedz 200EUR, bet mērķgrupai, ko veido juridiskas personas, – 2000EUR gadā. |
| 4. | Cita informācija | Nav. |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) Komisijas 2015. gada 6. oktobra Direktīva (ES) 2015/1787, ar ko groza II un III pielikumu Padomes Direktīvā 98/83/EK par dzeramā ūdens kvalitāti;2) Padomes 2013. gada 22. oktobra Direktīva 2013/51/EURATOM, ar ko nosaka iedzīvotāju veselības aizsardzības prasības attiecībā uz radioaktīvām vielām dzeramajā ūdenī;3) Padomes 1998. gada 3. novembra Direktīva 98/83/EK par dzeramā ūdens kvalitāti. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | 1) Komisijas 2015. gada 6. oktobra Direktīva (ES) 2015/1787, ar ko groza II un III pielikumu Padomes Direktīvā 98/83/EK par dzeramā ūdens kvalitāti;2) Padomes 2013. gada 22. oktobra Direktīva 2013/51/EURATOM, ar ko nosaka iedzīvotāju veselības aizsardzības prasības attiecībā uz radioaktīvām vielām dzeramajā ūdenī;3) Padomes 1998. gada 3. novembra Direktīva 98/83/EK par dzeramā ūdens kvalitāti. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **Direktīvas** 98/83/EK 1**. pants**  | **1. punkts** | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 2. panta 1. punkts | 2. punkts | Pārņemts pilnībā. | Projekta vienība neparedz stingrākas prasības |
| Direktīvas 98/83/EK2. panta 2.punkts | 4., 5.punkts | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 3. panta 1., 2. punkts | **3. punkts** | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 3. panta 3. punkts | 55.7. apakšpunkts | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 4. panta 1. punkts | 55. punkts | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 4. panta 2. punkts | 5. un 6. punkts | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 5. pants | 1. pielikums | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 6. panta 1. punkts | 8. punkts | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 6. panta 2. punkts | 8., 26. un 27. punkts | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 6. panta 3. punkts | 9., 10.,12. un 28.punkts | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 7. panta 1. punkts | 13., 14. un 15. punkts, 2.pielikums | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 7. panta 2. punkts | 24. un 25. punkts, 2.pielikums | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 7. panta 3. punkts | 16. un 25.punkts, 2.pielikums | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 7. panta 5. punkts | 52. un 53. punkts, 4. pielikums | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 7. panta 6. punkts | 39. un 55. punkts | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 8. pants | 9., 10., 12., 27., 45., 46. un 55. punkts | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 9. panta 1. punkts | 68. un 70. punkts | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 9. panta 2. punkts | 70. punkts | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 9. panta 3. punkts | 73. punkts | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 9. panta 4., 5. punkts | 79. punkts | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 9. panta 6. punkts | 80. punkts | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 9. panta 7. punkts | 70. punkts | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 9. panta 8. punkts | 69. punkts | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 10. pants | 5. punkts | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 13. pants | 47., 48., 49. un 55. punkts | Pārņemts pilnībā. | Projekta vienība neparedz stingrākas prasības |
| Direktīvas 98/83/EK 15. pants | 68, 71. un 73. punkts | Pārņemts pilnībā. | Projekta vienība neparedz stingrākas prasības |
| Direktīvas 98/83/EK I pielikuma A daļa | 1. pielikuma 1. punkts | Pārņemts pilnībā. | Projekta vienība neparedz stingrākas prasības |
| Direktīvas 98/83/EK I pielikuma B daļa | 1. pielikuma 2. punkts | Pārņemts pilnībā. | Projekta vienība neparedz stingrākas prasības |
| Direktīvas 98/83/EK I pielikuma C daļa | 1. pielikuma 3. punkts | Pārņemts pilnībā. | Projekta vienība neparedz stingrākas prasības |
| Direktīvas (ES) 2015/1787 I pielikuma A daļas 1. punkts | 21. punkts | Pārņemts pilnībā. | Projekta vienība neparedz stingrākas prasības |
| Direktīvas (ES) 2015/1787 I pielikuma A daļas 2. punkts | 17. un 19. punkts | Pārņemts pilnībā. | Projekta vienība neparedz stingrākas prasības |
| Direktīvas (ES) 2015/1787 I pielikuma A daļas 3. punkts | 18. punkts | Pārņemts pilnībā. | Projekta vienība neparedz stingrākas prasības |
| Direktīvas (ES) 2015/1787 I pielikuma A daļas 4. punkts | 41. punkts | Pārņemts pilnībā. | Projekta vienība neparedz stingrākas prasības |
| Direktīvas (ES) 2015/1787 I pielikuma B daļas 1. un 2. punkts |  2. pielikuma 1. un 2. punkts | Pārņemts pilnībā. | Projekta vienība neparedz stingrākas prasības |
| Direktīvas (ES) 2015/1787 I pielikuma B daļas 3. punkts | 2. pielikuma 3. punkts | Pārņemts pilnībā. | Projekta vienība neparedz stingrākas prasības |
| Direktīvas (ES) 2015/1787 I pielikuma B daļas 3. punkta 1. piezīme | 2. pielikuma 3. punkta 3. piezīme | Pārņemts pilnībā. | Projekta vienība neparedz stingrākas prasības |
| Direktīvas (ES) 2015/1787 I pielikuma B daļas 3. punkta 2. piezīmes pirmais teikums | 2. pielikuma 3. punkta 7. piezīme | Pārņemts pilnībā. | Projekta vienība neparedz stingrākas prasības |
| Direktīvas (ES) 2015/1787 I pielikuma B daļas 3. punkta 2. piezīme | 2. pielikuma 3. punkta 4. piezīme | Pārņemts pilnībā. | Projekta vienība neparedz stingrākas prasības |
| Direktīvas (ES) 2015/1787 I pielikuma B daļas 3. punkta 3. piezīme | 2. pielikuma 3.4., 3.5. un 3.6. apakšpunkts | Pārņemts pilnībā. | Projekta vienība neparedz stingrākas prasības |
| Direktīvas (ES) 2015/1787 I pielikuma C daļas 1. punkts | 31. punkts  | Pārņemts pilnībā. | Projekta vienība neparedz stingrākas prasības |
| Direktīvas (ES) 2015/1787 I pielikuma C daļas 2. punkts | 32. punkts | Pārņemts pilnībā. | Projekta vienība neparedz stingrākas prasības |
| Direktīvas (ES) 2015/1787 I pielikuma C daļas 3. punkts | 33. punkts | Pārņemts pilnībā. | Projekta vienība neparedz stingrākas prasības |
| Direktīvas (ES) 2015/1787 I pielikuma C daļas 4.punkts  | 39.punkts | Pārņemts pilnībā. | Projekta vienība neparedz stingrākas prasības |
| Direktīvas (ES) 2015/1787 I pielikuma C daļas 5.punkts | 11. un 40. punkts | Pārņemts pilnībā. | Projekta vienība neparedz stingrākas prasības |
| Direktīvas (ES) 2015/1787 I pielikuma C daļas 6. punkts  | 18, 34., 37., 39., 40., 42. un 47. punkts | Pārņemts pilnībā. | Projekta vienība neparedz stingrākas prasības |
| Direktīvas (ES) 2015/1787 I pielikuma D daļas 1. punkts | 2. pielikuma3. punkta 1. piezīme un 8.punkts | Pārņemts pilnībā. | Projekta vienība neparedz stingrākas prasības |
| Direktīvas (ES) 2015/1787 I pielikuma D daļas 2. punkta  | 2. pielikuma 3. punkta 2. un8. piezīme | Pārņemts pilnībā. | Projekta vienība neparedz stingrākas prasības |
| Direktīvas (ES) 2015/1787 I pielikuma D daļas 3. punkts | 2. pielikuma 3. punkta 2. piezīme | Pārņemts pilnībā. | Projekta vienība neparedz stingrākas prasības |
| Direktīvas (ES) 2015/1787 II pielikuma 1. punkts | 52. punkts | Pārņemts pilnībā. | Projekta vienība neparedz stingrākas prasības |
| Direktīvas (ES) 2015/1787 II pielikuma 2. punkts | 4. pielikuma 1. punkts | Pārņemts pilnībā. | Projekta vienība neparedz stingrākas prasības |
| Direktīvas (ES) 2015/1787 II pielikuma 3. punkts | 4. pielikuma 2. punkts, 4.pielikuma piezīmes, 82. punkts | Pārņemts pilnībā. | Projekta vienība neparedz stingrākas prasības |
| Direktīvas 2013/51/EURATOM 4. pants | 56., 59., 60., 57., 62., 63., 64., 65. un 66. punkts | Pārņemts pilnībā. | Projekta vienība neparedz stingrākas prasības |
| Direktīvas 2013/51/EURATOM 5. panta 1. punkts, 6. pants, I pielikums, II pielikuma 1. un 6. punkts un III pielikums | 3. pielikums | Pārņemts pilnībā. | Projekta vienība neparedz stingrākas prasības |
| Direktīvas 2013/51/EURATOM 7. panta 1. punkts | 45.4. apakšpunkts | Pārņemts pilnībā. | Projekta vienība neparedz stingrākas prasības |
| Direktīvas 2013/51/EURATOM 7. panta 2. punkts | 62. punkts | Pārņemts pilnībā. | Projekta vienība neparedz stingrākas prasības |
| Direktīvas 2013/51/EURATOM 7. panta 3. punkts | 67. punkts | Pārņemts pilnībā. | Projekta vienība neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Direktīva (ES) 2015/1787 dod iespēju brīvprātīgi izmantot riska novērtējuma metodi dzeramā ūdens monitoringa programmu sastādīšanā. Līdz ar riska novērtēšanas metodes ieviešanu rodas iespēja monitoringa programmās iekļaut iepriekš neizmeklētus būtiskus rādītājus, kas var radīt ietekmi uz cilvēku veselību, un no monitoringa programmām izņemt vai tajās samazināt izmeklējumu biežumu un paraugu skaitu rādītājiem, kas iepriekšējo izmeklējumos uzrādījuši zemas vērtības. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts nesatur nacionālas tehniskas prasības, kas neizriet no Eiropas Savienības tiesību aktiem, un tas nav paziņojams atbilstoši Ministru kabineta 2010. gada 23. februāra instrukcijā Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektiem” noteiktajai paziņošanas procedūrai. |
| Cita informācija | Nav. |

*Anotācijas V sadaļas 2.tabula – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 08.06.2017. tika ievietots Zemkopības ministrijas tīmekļa vietnē publiskai apspriešanai. |
| 2. | Sabiedrības līdzdalība projekta izstrādē | Projekts apspriests ar biedrības “Latvijas Ūdensapgādes un kanalizācijas uzņēmumu asociācija”, SIA “Aizkraukles Ūdens”, SIA “Rīgas Ūdens””, Latvijas Pašvaldību savienības, Latvijas pārtikas uzņēmumu federācijas, Rīgas Tehniskās universitātes un Latvijas Lauksaimniecības universitātes pārstāvjiem. Saņemti rakstiski biedrības “Latvijas Ūdensapgādes un kanalizācijas uzņēmumu asociācija” priekšlikumi un komentāri. |
| 3. | Sabiedrības līdzdalības rezultāti | Priekšlikumi daļēji ņemti vērā projekta izstrādē. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, **Veselības inspekcija,** Pārtikas un veterinārais dienests, Vides aizsardzības un reģionālas attīstības ministrija, Radiācijas drošības centrs, valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs”, Tieslietu ministrija, Ekonomikas ministrija, Pārtikas drošības, dzīvnieku veselības un vides zinātniskais institūts „BIOR” un biedrība “Latvijas Ūdensapgādes un kanalizācijas uzņēmumu asociācija”, Latvijas Pašvaldību savienība, Latvijas Pārtikas uzņēmumu federācija, Rīgas Tehniskā Universitāte, Latvijas Lauksaimniecības universitāte, SIA “Aizkraukles Ūdens” un SIA “Rīgas Ūdens”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

# Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Riekstiņš 67027354

Edgars.Riekstins@zm.gov.lv